Boba Stefanović
Slobodan "Boba" Stefanović (Beograd, 21. maj 1946 — Beograd, 9. februar 2015) je bio srpski pevač i kompozitor domaće zabavne muzike i jedno od najpoznatijih imena jugoslovenske pop scene.

Biografija 
Rodjen je 21. maja 1946.u Beogradu, u Molerovoj ulici na Čuburi, u porodici Milivoja i Lepe Stevanović. Milivoje je u to vreme visoki državni i partijski funkcioner, ali je '48-me uhapšen i odlazi na Goli otok zbog IB-a.
Još u najranijem detinjstvu pokazuje veliki talenat za slikanje i muziku, a kako je u komšiluku, Molerova 33, bilo 1958.god otvoreno amatersko pozorište „Dadov“, Boba tu pronalazi svoj svet. Sam je naučio da svira veliki broj muzičkih instrumenata, a neke od njegovih najlepših pesama je sam napisao.
Diplomirao je na Fakultetu dramskih umetnosti, odsek Filmska i TV organizacija i apsolvirao na Likovnoj akademiji
U braku sa suprugom Zoricom, imao je tri ćerke. Najstarija, Jelena je nasledila očev talenat, diplomirala je režiju i već je radila na velikom broju poznatih projekata.

Karijera 
Bogatu muzičku karijeru Boba Stefanović započeo je davne 1962. godine u vokalno-instrumentalnom sastavu Zlatni dečaci prvo kao gitarista, a kasnije i pevač. Prvi put profesionalno nastupa u tada veoma popularnom klubu „Euridika“, sa samo 15 godina i od tada se nižu samo hitovi. „Čudna devojka“, njegova prva zlatna ploča, se i danas čuje u radio-programima, a ponovo je oduševila nove generacije u filmu Lajanje na zvezde. Bila je to prva faza Stefanovićeve karijere. Kasnije ih je bilo još pet, onih važnijih: Aleksandar Korać i vreme festivalskih šlagera („Obriši suze, draga“); Boba i Džezbal (tako se u to vreme zvala igračka grupa Lokice Stefanović, Boba u muško-ženskoj grupi „One i oni“ u kojoj su osim njega nastupali Minja Subota, Lidija Kodrič i Daliborka Stojišić (domaća, doduše nešto manja i tanja verzija, kasnije popularnih ABBA); Stefan Boba kao zvezda nemačkog „-{Bellaphon Records}-“-a i najzad - Boba i Bobete. Jedno vreme, oko petnaest godina, je držao školu pevanja pop i rok muzike, a poslednjih godina života najviše vremena provodio je slikajući. Povremeno je prihvatao i pozive za nastupe. Umro je u Beogradu 9. februara 2015. godine.

Nagrade 
Nosilac je velikog broja domaćih i međunarodnih priznanja. Neke od njih su:
 Nagrada za najbolju interpretaciju „Beogradsko proleće“ 1969.godine
 Prva nagrada na festivalu „Beogradsko proleće“ 1970.godine
 Prva nagrada na festivalu „Zlatni Orfej“,Sunčev Breg, Bugarska
 Prva nagrada na festivalu „Zlatni jelen“,Brašov, Rumunija

Diskografija 
 1962/1967  "Zlatni Dečaci"

 1967. Kraj leta

 1968. Dvoje starih - ("Beogradsko proleće")

 1969. Đurđa 
 1969. Moje srce kuca za tebe ("Pesma leta'69")(A3) V/A PGP RTB 
 1969. Smem li da ti kažem
 1969. Oprosti ("Beogradsko proleće" (nagrada za interpretaciju)

 1970. Obriši suze draga (A)("Beogradsko proleće'70" 1.nagrada publike) - Kada te nema (B), 5 x "Zlatna ploča"
 1970. Moja stara gitara (A) - Hvala ti što postojiš (B), PGP RTB 
 1970. Svako mora imat nekog (A)("Opatija"'70) - Daj mi daj (B)
 1970. Za tvoju ljubav (A)(Split '70)

 1971. Bolno srce plače (A)(Beogradsko proleće '71)- Moja ljubljena (B)

 1972. Čuvaj se vatre (A)(Beogradsko proleće '72) - Budi samo moja (B)
 1972. Klečim i molim (A) (Skoplje '72)(B)
 1972. Ljubica (A)- Tvoj prvi ples (B)
 1972. Za tvoju ljubav živim (A)(VŠS '72) - Jedna crnka dugokosa (B)

 1973. Bez tebe ne mogu (A)(VŠS '73)
 1973. Mari, Mari (A)(Beogradsko proleće '73) - Oprosti mi, Mari (B)
 1973. Piši mi (A)(Opatija '73) - Kome da dam (B)

 1974. Koliko te volim (A)(Hit parada '74) (B)
 1974. Vrati mi snove za dvoje (A)(Beogradsko proleće '74) - Nema, nema nje (B)

 1975. Kažu mi da još si uvek sama,(A)(Hit parada '75) - Jedna noć sa tobom (B)

 1975. Ruže (A)(Opatija '75) - Oči drage žene (B)

 1975. Vodite me njoj (A)(Beogradsko proleće '75) (B)

 1975. Was willst Du den allein in siebten Himmel (A) - Ich hab' mein Ziel gefunden (B)

 1976. Ona, ona, ona (A)(Beogradsko proleće '76) - Ja bih hteo (B)

 1976. Autoportret (LP)(Compilation)

 1977. Hiljadu mandolina (A)(Beogradsko proleće '77) - Čovek sa gitarom (B)
 1977. Živim tako sam (A)- Ne mogu bez tebe (B)

 1978. A onda šta (Biljana i Boba) (A) (B)
 1978. Da li si noćas sama (A)(Beogradsko proleće '78) - Kad bi znala (B)
 1978. U Super Salonu (A)- Vrati se ljubavi(B)

 1979. Boba (LP)

 1983. Tornado (LP)

 1987. MESAM - Nena

 1988. Evergreen Man (LP)

 1989. Makfest - Moja nečija palavka

 1998. Hitovi (CD)(Compilation)

 2010. Budva - Moja crna orhideja

Filmografija 
Tokom svoje karijere, Boba je pisao muziku za više filmova, pevao naslovne pesme, ali je u nekima od njih i glumio. Snimio je samostalno ili učestvovao sa kolegama u velikom broju TV šou programa.

 Srećni ljudi (TV Series) - Peva pesmu „Srećni ljudi“ sa Ekstra Nenom
 1986 Lepota poroka - Gitarista
 1978 Najlepše godine (TV Movie) 
 1976 Čast mi je pozvati vas (TV Series) Boba - Episode #1.1 (1976)
 1973 Beogradsko proleće, drugi deo (TV Movie)- Pevac
 1972 Obraz uz obraz (TV Series)- Boba - Epizoda #1.4 (1972) 
 1978 Portret kompozitora Darka Kraljića (TV Movie) 
 1973 Jugovizija (TV Movie) 
 1970 Jugovizija (TV Movie)

Reference

Spoljašnje veze 

Boba Stefanović je bio naš najveći scenski šarmer („Politika“, 11. februar 2015)
 

Biografije, Beograd
Srpski pevači
Jugoslavenski pjevači